Адкрывае ж гарачую пару жніва ўборка азімага рапсу. Гэтай каштоўнай культурай у нашым раёне занята плошча ў 2353 гектары. Найбольш яе пасеяна ў СВК “Агарэвічы”, “Будча“, ААТ “Ганцавіцкі райаграсэрвіс”. З ранняй вясны рапс ішоў у гаспадарках раёна дружна. І хаця замаразкі крыху запаволілі яго рост, па назіраннях спецыялістаў ураджайнасць гэтай культуры павінна быць не ніжэйшай за леташні паказчык. Асобныя ўчасткі азімага рапсу ўжо гатовы да ўборкі, таму ў нядзелю некаторыя сельгаскааператывы зрабілі пробны выхад на палеткі. Сярод іх СВК “Дубнякі”, “Крышылавічы”, “Будча”, СГВК “Любашава”. А ў панядзелак прыступілі да гэтай работы і іншыя гаспадаркі. Уборка вядзецца выбарачна: па краі рапсавага поля, на пажоўклых раней часу ўчастках.